L'article 11.2 de la Llei 13/2006, de 27 de juliol, de prestacions socials de caràcter econòmic, preveu la creació.per reglament. d'un.fitxer únic de dades personals de totes les prestacions socials de caràcter econòmic..
L'article 20 de la Llei orgànica 15/1999, de 13 de desembre, de protecció de dades de caràcter personal, per la seva banda, preveu la.creació. de fitxers de dades per mitjà de.disposició general., publicada en el diari oficial corresponent.
Al respecte, els fitxers de dades personals de la Generalitat de Catalunya es creen específicament per ordre de la Conselleria respectiva, des de l'entrada en vigor de la Llei 5/2002, de 19 d'abril, de l'Agència Catalana de Protecció de Dades, la disposició addicional tercera de la qual estableix aquesta habilitació.
En ús d'aquesta potestat, la Conselleria de Benestar i Família va aprovar les Ordres BEF/419/2003 i BEF/485/2005, que regulen els fitxers.automatitzats. del Departament de Benestar i Família (ara, Departament d'Acció Social i Ciutadania), entre els quals es troba el fitxer.Expedients de Prestacions Individuals., en què es tracten actualment les dades generades per les prestacions assistencials.
Aquest fitxer ha servit per recollir temporalment les dades generades per les noves prestacions socials de caràcter econòmic, abans de l'aprovació d'aquesta Ordre, i es continuarà utilitzant per tractar les dades generades per les altres prestacions individuals gestionades pel Departament i situades fora de l'àmbit de la Llei 13/2006.
En la data d'aprovació d'aquesta Ordre, el Departament d'Acció Social i Ciutadania de la Generalitat de Catalunya gestiona les prestacions socials de caràcter econòmic següents:
L'existència d'aquestes prestacions requereix, perquè els òrgans gestors disposin de cobertura jurídica suficient en la gestió de les dades personals corresponents, l'aprovació, per ordre de la conselleria, del fitxer únic previst per la Llei.
En conseqüència, en ús de les facultats que m'atorguen l'article 12.d) de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la disposició addicional 3a de la Llei 5/2002, de 19 d'abril, de l'Agència Catalana de Protecció de Dades, d'acord amb l'informe preceptiu de l'Agència Catalana de Protecció de Dades i d'acord amb el dictamen preceptiu, número 131/07, de la Comissió Jurídica Assessora,
Es crea el Fitxer únic de prestacions socials de caràcter econòmic, d'acord amb el que preveuen l'article 11.3 de la Llei 13/2006, de 27 de juliol, de prestacions socials de caràcter econòmic, i l'article 20 de la Llei orgànica 15/1999, de 13 de desembre, de protecció de dades de caràcter personal, en els termes que s'indiquen a l'annex 1 d'aquesta Ordre.
2.1 L'objecte del fitxer únic de prestacions socials de caràcter econòmic és recollir, organitzar i tractar les dades de caràcter personal generades durant el procediment de gestió de totes les prestacions socials de caràcter econòmic de dret subjectiu i de dret de concurrència creades d'acord amb el que preveu la Llei 13/2006, de 27 de juliol.
2.2 Les prestacions d'urgència social creades i gestionades pels ens locals de Catalunya d'acord amb la Llei 13/2006 no s'inclouran en el fitxer de prestacions socials de caràcter econòmic, sens perjudici de les cessions de dades que corresponguin.
3.1 El fitxer s'estructurarà en apartats independents, un per a cada prestació.
L'òrgan competent concretarà.l'estructura bàsica i tipus de dades de caràcter personal. de cada apartat, d'acord amb el que estableix l'apartat corresponent de l'Annex d'aquesta Ordre.
3.2 Els interessats seran informats, en el moment de la recollida de les dades, de les peculiaritats del fitxer i dels altres drets d'informació previstos per l'article 5 de la Llei orgànica 15/1999, de 13 de desembre.
3.3 En tot cas, el fitxer inclourà les dades recollides en el procediment de gestió de les prestacions socials de caràcter econòmic existents i que són les següents:
Es recolliran tan sols les dades necessàries i pertinents per gestionar les prestacions, d'acord amb el principi de qualitat de les dades, establert en l'article 4 de la Llei orgànica 15/1999, de 13 de desembre.
No es permetran interconnexions de dades, fora de la finalitat prevista en aquest Annex, sense perjudici de les comunicacions i les cessions de dades regulades per la legislació vigent.
5.1 El fitxer únic de prestacions socials de caràcter econòmic incorporarà les dades personals de les prestacions assistencials preexistents, recollides en els fitxers corresponents, sempre que la norma reguladora de la prestació social de caràcter econòmic acordi la incorporació dels titulars de l'anterior prestació assistencial en la nova prestació social de caràcter econòmic.
5.2 La incorporació de les dades s'adoptarà en el marc del que preveuen l'article 11.2.c) i 21.1 i 4 de la Llei orgànica 15/1999, de 13 de desembre, de protecció de dades de caràcter personal, i l'article 11.1 de la Llei 13/2006, de 27 de juliol, de prestacions socials de caràcter econòmic.
Les persones afectades seran informades en el marc del que preveu l'apartat 4 d'aquest Annex.
Altres fitxers de prestacions assistencials
6.1 Les dades recollides durant el procediment de gestió de les prestacions socials de caràcter econòmic tan sols formaran part del fitxer que es crea per mitjà d'aquesta Ordre, i no d'altres fitxers similars.
En qualsevol cas, les dades referides no formaran part del fitxer.Expedients de Prestacions Individuals., regulat per l'Ordre BEF/419/2003, d'1 d'octubre, per la qual es regulen els fitxers automatitzats que contenen dades de caràcter personal gestionats pel Departament de Benestar i Família.
6.2 Els fitxers sobre prestacions assistencials que existeixin en el moment de l'entrada en vigor d'aquesta Ordre, en particular, el fitxer.Expedients de Prestacions Individuals., es mantindran per recollir les dades d'altres prestacions no regulades per la Llei 13/2006, de 27 de juliol, de prestacions socials de caràcter econòmic.
6.3 Arribat el cas, els fitxers indicats en aquest article seran suprimits d'acord amb el que preveuen l'article 20.1 de la Llei orgànica 15/1999, de 13 de desembre, de protecció de dades de caràcter personal, i la disposició addicional 3a de la Llei 5/2002, de 19 d'abril, de l'Agència Catalana de Protecció de Dades.
Mesures tècniques i organitzatives
L'òrgan administratiu responsable del fitxer ha d'adoptar les mesures tècniques de gestió i organitzatives necessàries destinades a fer efectius els drets de la ciutadania reconeguts per la Llei orgànica 15/1999, de 13 de desembre, i en les normes reglamentàries vigents.
Fitxer únic de prestacions socials de caràcter econòmic
A cadascun dels apartats independents del Fitxer, previstos en l'article 3.1 d'aquesta Ordre, les dades s'estructuraran de la manera següent:
Gestionar les prestacions socials de caràcter econòmic.
Persones i col·lectius afectats o obligats a subministrar les dades:
Sol·licitants de les prestacions socials de caràcter econòmic així com els familiars i convivents i les altres persones i institucions sobre les que existeixi una obligació jurídica vinculada al procediment de gestió de les prestacions.
Procediment de recollida de les dades de caràcter personal:
Formularis i consulta a altres bases de dades.
Estructura bàsica i tipus de dades de caràcter personal:
Altres llocs de residència (reals o declarats).
Períodes de residència a Catalunya.
Dades del domicili rellevants per valorar la situació de necessitat (accessibilitat, adaptació, dependència, mobilitat, transport) (en les prestacions en que sigui necessari i pertinent).
Dades dels membres de la unitat familiar o de convivència (nom i cognoms, sexe, nacionalitat, lloc de residència legal, altres llocs de residència, adreça electrònica, telèfon).
Dades econòmiques del sol·licitant i dels membres de la unitat familiar o de convivència (en tot cas, ingressos, activitats econòmiques, inversions, patrimoni, crèdits, préstecs, avals, plans de pensions, subsidis, compensacions i indemnitzacions).
Número d'identificació de l'INSS.
Grau i tipus de disminució (en les prestacions en que sigui necessari i pertinent).
Dades de salut i sociosanitàries rellevants per valorar la situació de necessitat (prevenció, tractament, rehabilitació, accessibilitat, adaptació, dependència, mobilitat, transport) (en les prestacions en què sigui necessari i pertinent).
Dades de la pensió no contributiva (en la prestació complementària per a pensionistes de la pensió no contributiva).
Dades de la prestació de mort i supervivència de la Seguretat Social (en la prestació per al manteniment de les despeses de la llar dels cònjuges o familiars supervivents).
Dades sobre altres prestacions econòmiques o ajuts.
Prestacions socials amb caràcter de servei que rep el sol·licitant.
Nom i adreça de les persones titulars de la mesura d'atenció o acolliment del menor (en la prestació per l'acolliment de menors d'edat tutelats de la Generalitat).
De conformitat amb l'article 3 del Reglament de mesures de seguretat dels fitxers que contenen dades de caràcter personal, aprovat mitjançant el Reial decret 994/1999, d'11 de juny, a aquest fitxer s'aplicaran les mesures de seguretat de nivell alt que s'estableixen al capítol 4.
Cessions i comunicacions de dades previstes:
Agència Tributària (AEAT), per tal de gestionar l'IRPF.
INSS, per tal de gestionar les prestacions de la Seguretat Social.
Ens locals o entitats públiques vinculades competents en matèria de serveis socials, per tal de gestionar les prestacions socials de caràcter econòmic.
Òrgans competents del Sistema per a l'Autonomia i Atenció a la Dependència, per tal de gestionar els serveis i les prestacions corresponents.
Les cessions es basen en l'article 11.2.c) i 21 de la Llei orgànica 15/1999, de 13 de desembre, de protecció de dades de caràcter personal; l'article 93 de la Llei 58/2003, de 17 de desembre, general tributària; l'article 11.2 de la Llei 13/2006, de 27 de juliol, de prestacions socials de caràcter econòmic, i l'article 38 de la Llei 39/2006, de 14 de desembre, de promoció de l'autonomia personal i atenció a les persones en situació de dependència.
Unitat administrativa responsable del fitxer davant del qual exercir els drets d'accés, rectificació, cancel·lació i oposició:
Secretaria general del Departament de la Generalitat competent en serveis socials i assistència social; en la data d'entrada en vigor d'aquesta disposició, Departament d'Acció Social i Ciutadania, plaça de Pau Vila, 1, 08039 Barcelona.